ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
नॉवेल कोरोनावायरस पर अपडेट: मानेसर और चावला कैंप में संगरोधन केंद्र स्थापित किए जा रहे हैं
 और चावला कैंप  में दो संगरोधन केंद्रों पर 14 दिनों के लिए संगरोधित किया जाएगा। सभी प्रस्तावित पुरुष यात्रियों  को मानेसर कैंप में और परिवारों/ महिलाओं  को आईटीबीपी कैंप में भेजने का प्रस्ताव है ।
यदि कोई व्यक्ति नोवेल कोरोनावायरस से प्रभावित पाया जाता है, तो उसे आगे की जांच और प्रबंधन के लिए नामित अस्पताल में स्थानांतरित कर दिया जाएगा। इस मामले में, यह भी मूल्यांकन किया जाएगा कि क्या आगे और संगरोधन की आवश्यकता है। डीजीएचएस डॉ. राजीव गर्ग स्वास्थ्य और परिवार कल्याण मंत्रालय के नोडल अधिकारी होंगे जो आईटीबीपी सुविधा में समग्र व्यवस्था की निगरानी करेंगे। मानेसर कैंप के लिए मेडिकल टीमें एएफएमएस द्वारा देखभाल की जा रही हैं। डॉक्टरों की एक टीम द्वारा दोनों शिविरों में अलग-अलग चिकित्सा देखभाल प्रदान की जाएगी। इसके अतिरिक्त, मरीजों की गहन देखभाल के लिए दिल्ली के सफदरजंग अस्पताल में 50 बेड की गहन देखभाल सुविधा स्थापित की गई है। दोनों संगरोधन शिविरों में भर्ती सभी व्यक्तियों की दैनिक आधार पर 14 दिनों की अवधि के लिए निगरानी की जाएगी।
गृह मंत्रालय, रक्षा मंत्रालय और विदेश मंत्रालय प्रत्येक से प्रभावी समन्वय के लिए एक नोडल अधिकारी की प्रतिनियुक्ति की जाएगी। निर्बाधित संचार के लिए इन सभी अधिकारियों के साथ-साथ शिविरों के नोडल अधिकारियों का एक व्हाट्सएप ग्रुप बनाया जाएगा।
जल शक्ति मंत्रालय
जल शक्ति राज्य मंत्री ने अरुणाचल प्रदेश के पासीघाट में ब्रह्मपुत्र आमंत्रण अभियान में भाग लिया
जल शक्ति और सामाजिक न्याय और अधिकारिता राज्य मंत्री श्री रतन लाल कटारिया ने आज ब्रह्मपुत्र आमंत्रण अभियान में शिरकत की। ब्रह्मपुत्र आमंत्रण अभियान एक रीवर राफ्टिंग अभियान है जिसे अरुणाचल प्रदेश के पासीघाट में ब्रह्मपुत्र बोर्ड द्वारा आयोजित किया जाता है। राज्य मंत्री ने ब्रह्मपुत्र बोर्ड द्वारा शुरू किए गए इस अभियान को लेकर श्री पेमा खांडू के नेतृत्व में अरुणाचल प्रदेश सरकार के सहयोग मुहैया कराने की सराहना की। यह राफ्टिंग अभियान और आउटरीच कार्यक्रम 23 दिसंबर को अरुणाचल प्रदेश में गेलिंग से शुरू हुआ था, जिसका समापन 21 जनवरी 2021 को असम के असमरलगा में होगा। “नदियों के साथ जीवन” विषय से आयोजित यह कार्यक्रम महीने भर चलता है जिसका उद्देश्य लोगों को ब्रह्मपुत्र नदी के बारे में जागरूक करना है। ब्रह्मपुत्र वह प्रमुख नदी है जो भारत में अरुणाचल प्रदेश के रास्ते प्रवेश करती है और बांग्लादेश में दाखिल होने पहले असम से होकर बहती है, जहां यह गंगा नदी के साथ मिल जाती है और फिर बंगाल की खाड़ी में समा जाती है।
इस आयोजन को संबोधित करते हुए श्री कटारिया ने आईआईटी गुवाहाटी के छात्रों, एनडीआरएफ के सदस्यों, नॉर्थ इस्टर्न स्पेस एप्लिकेशन सेंटर शिलांग, केंद्रीय जल आयोग, भारतीय मौसम विभाग गुवाहाटी के वैज्ञानिकों और इंजीनियरों की सराहना की और जल शक्ति मंत्रालय के प्रयासों के बारे में उन्हें अवगत कराया। जल शक्ति मंत्रालय एकीकृत दृष्टिकोण अपनाकर जल संबंधित मसलों को सुलझाने के लिए अथक प्रयास कर रहा है। उन्होंने बताया कि गंगा आमंत्रण अभियान की बड़ी कामयाबी के बाद वर्ष 2019 में मंत्रालय ने ब्रह्मपुत्र आमंत्रण अभियान की तैयारी की और शुरू किया था। उन्होंने प्रतिभागियों को सरकार के नमामि गंगे कार्यक्रम के तहत किए जा रहे गुणवत्तापूर्ण कार्यों की भी जानकारी दी।
श्री कटारिया ने नदियों और मानव सभ्यता के बीच के अटूट रिश्तों पर जोर दिया। उन्होंने बताया कि ऐतिहासिक रूप से सभी मानव समाजों की उत्पत्ति और उद्भव नदियों के साथ हुआ है क्योंकि यह इस ग्रह पर जीवन का प्रमुख स्रोत है। हालांकि, जनसंख्या में बढ़ोतरी और उसके बाद के शहरीकरण के कारण हमारी नदियों के सिस्टम पर दबाव बढ़ गया है। देशभर की नदियां प्रदूषण की समस्या का भी सामना कर रही हैं क्योंकि बस्तियों से निकलने वाले अपशिष्ट को बिना किसी ट्रीटमेंट के नदियों में बहा दिया जाता है। श्री कटारिया ने सभी प्रतिभागियों से अनुरोध किया कि वे नदियों को प्रदूषण मुक्त करने और उनकी “निर्मलता” और “अविरलता” को बनाए रखने की दिशा में काम करने का संकल्प लें। उन्होंने “नदी के समकालिक विकास” की अवधारणा पर जोर दिया ताकि यह सुनिश्चित किया जा सके कि नदी संरक्षण और विकास एक-दूसरे के हाथ में रहे और एक दूसरे के पूरक बन सकें। ब्रह्मपुत्र बोर्ड द्वारा आयोजित जागरूकता कार्यक्रम और विभिन्न अन्य प्रतियोगिताओं में हिस्सा लेने के लिए छात्रों को पुरस्कार वितरित किए गए। इस अवसर पर ब्रह्मपुत्र बोर्ड के अध्यक्ष श्री राजीव यादव, सचिव श्री वी. डी. रॉय, राज्य और केंद्र सरकार के अधिकारी भी उपस्थित थे।
ब्रह्मपुत्र नदी को अपने तटबंध क्षेत्रों में कटाव और बाढ़ के लिए जाना जाता है। इसलिए, जीवन की स्रोत ब्रह्मपुत्र नदी को लेकर नदियों के साथ जीवन विषय पर आयोजित कार्यक्रम प्रासंगिक बन पड़ा है। अभियान का मुख्य आकर्षण एनडीआरएफ की टीम द्वारा अरुणाचल प्रदेश और असम दोनों राज्यों से गुजरने वाली ब्रह्मपुत्र नदी के किनारे राफ्टिंग का एक दौरा है। इस दौरान नदी किनारे के शहरों और कस्बों में जागरूकता कार्यक्रम आयोजित किया जाता है।
प्रधानमंत्री कार्यालय
प्रधानमंत्री की धनतेरस पर देश की जनता को शुभकामनाएं
प्रधानमंत्री श्री नरेन्द्र मोदी ने धनतेरस के शुभ अवसर पर देश की जनता को शुभकामनाएं दी हैं।
अपने शुभकामना संदेश में प्रधानमंत्री ने कहा, “धनतेरस के शुभ अवसर पर समस्त देशवासियों को हार्दिक बधाई। ”
धनतेरस के शुभ अवसर पर समस्त देशवासियों को हार्दिक बधाई।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 218.17 करोड़ खुराक  दी गई
- पिछले 24 घंटों में 21,63,248 खुराक दी गई
- भारत में इस समय सक्रिय मामलों की संख्या 40,750
- सक्रिय मामले 0.09 प्रतिशत
- मरीजों के स्वस्थ होने की दर इस समय 98.72 प्रतिशत
- पिछले 24 घंटों में 4,474 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,13,999 हुई
- पिछले 24 घंटों में 4,272 नये मामले दर्ज
- दैनिक पॉजिटिविटी दर 1.35 प्रतिशत
- साप्ताहिक पॉजिटिविटी दर 1.51 प्रतिशत
- अब तक कुल 89.47 करोड़ जांच की जा चुकी हैं; पिछले 24 घंटों में 3,16,916 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
गृह मंत्रालय
“कारागार डिजाइन” पर दो दिवसीय राष्ट्रीय सम्मेलन विशाखापट्टनम में कल से
 से शुरू होगा। इस दो दिवसीय सम्मेलन की मेजबानी राज्य की तरफ से डीजी कारागार, आंध्र प्रदेश द्वारा की जा रही है और इसे पुलिस अनुसंधान और विकास ब्यूरो  द्वारा प्रायोजित किया जा रहा है।
आंध्र प्रदेश के उप मुख्यमंत्री  श्री चिनाराजप्पा इस राष्ट्रीय सम्मेलन का शुभारम्भ करेंगे। इस सम्मेलन का उद्देश्य वरिष्ठ पुलिस अधिकारियों, कारागार अधिकारियों और कारागार विभाग व पुलिस आवास निगम के आर्किटेक्ट्स को सुरक्षा के साथ ही प्रशासनिक कामकाज को आसान बनाने के उद्देश्य से कारागार की प्लानिंग, डिजाइन और निर्माण पर मिलने और विचार-विमर्श करने के लिए एक मंच उपलब्ध कराना है। इस सम्मेलन का उद्देश्य कारागार में रहने के अनुकूल माहौल सुनिश्चित करने के साथ कारागार प्रशासन में निर्माण की नई तकनीक, सूचना एवं संचार तकनीक और आधुनिक सुरक्षा गैजेट को शामिल करना है।
सम्मेलन में मुख्य रूप से निम्न बिंदुओं पर विचार- विमर्श किया जाएगाः
1. कारागार परिसर में विभिन्न गतिविधियों के लिए कारागारों के क्षेत्रवार डिजाइन मानदंड और आवश्यक क्षेत्र।
2. कारागार परिसर और उनके नक्शे में विभिन्न गतिविधियों के बीच परस्पर संबंध।
3. बाहरी दीवार की ऊंचाई, इलेक्ट्रिक फेंसिंग, जेल के अंदर की दीवारें, वाच टावर, उच्च सुरक्षा वाले ब्लॉक, अलग-अलग क्षेत्रों में सीसीटीवी, मेटल डिटेक्टर, लगेज स्कैनर और निर्माण का विवरण आदि सुरक्षा के विभिन्न पहलू।
4. कारागार डिजाइन और निर्माण के लिए नई तकनीक का उपयोग।
5. कैदियों के स्वास्थ्य एवं पोषण और कारागार में क्षमता से ज्यादा भीड़।
6. राज्यों द्वारा सर्वश्रेष्ठ प्रक्रियाओं को साझा करना।
आपराधिक न्यायिक प्रणाली में कारागार प्रशासन एक बेहद अहम पहलू है। भले ही संवैधानिक प्रावधानों के तहत यह राज्य से जुड़ा मामला है, लेकिन भारत सरकार वर्षों से देश में प्रशासनिक प्रणाली में सुधार के वास्ते आधुनिकीकरण में जरूरी समर्थन और सहायता उपलब्ध कराती रही है।
बीपीआरएंडडी कारागार की सुरक्षा जरूरतों के अनुकूल “कारागार डिजाइन” तैयार करने, कारागार के प्रशासनिक कामकाज को आसान बनाने, संवैधानिक जरूरतों के तहत कैदियों को मानव जीवन की परिस्थितियों के अनुकूल एक ढांचा उपलब्ध कराने के लिए सभी कारागार पेशेवरों, पुलिस अधिकारियों और सिविल आर्किटेक्ट्स के बीच तालमेल के वास्ते एक मंच उपलब्ध कराने के लिए प्रतिबद्ध है।
विज्ञान एवं प्रौद्योगिकी मंत्रालय
ऊन और पोल्ट्री पंख अपशिष्ट को पशुओं के लिये चारा और उर्वरक में बदलने की एक नई विधि विकसित
भारतीय वैज्ञानिकों ने मानव बाल, ऊन और मुर्गी के पंखों जैसे केराटिन अपशिष्ट को उर्वरकों, पालतू जानवरों और जानवरों के चारे में बदलने के लिए एक नया टिकाऊ और किफायती समाधान विकसित किया है। भारत हर साल बड़ी मात्रा में मानव बाल, मुर्गी के पंखों के अपशिष्ट और ऊन के अपशिष्ट का उत्पादन करता है। इन अपशिष्ट को फेंक दिया जाता है, जमीन में दबा दिया जाता है, लैंडफिलिंग के लिए इस्तेमाल किया जाता है, या जला दिया जाता है, जिससे पर्यावरणीय खतरे, प्रदूषण और सार्वजनिक स्वास्थ्य के लिए खतरा बढ़ जाता है और ग्रीनहाउस गैस उत्सर्जन में वृद्धि होती है। ये अपशिष्ट अमीनो एसिड और प्रोटीन के सस्ते स्रोत हैं, जो पशु चारा और उर्वरक के रूप में उपयोग किये जाने की उनकी क्षमता को रेखांकित करते हैं।
इंस्टीट्यूट ऑफ केमिकल टेक्नोलॉजी मुंबई के कुलपति प्रोफेसर ए बी पंडित ने अपने छात्रों के साथ केराटिन अपशिष्ट को पालतू जानवरों के भोजन और पौधों के लिए उर्वरकों में बदलने की एक तकनीक विकसित की है। पेटेंट की जा चुकी यह नई तकनीक, आसानी से बड़े स्तर पर इस्तेमाल योग्य, पर्यावरण के अनुकूल, ऊर्जा-दक्ष है, और यह अमीनो एसिड युक्त लिक्विड फर्टिलाइजर को वर्तमान में बाजार में मिल रहे उत्पादों की तुलना में अधिक किफायती बनाएगी।
उन्होंने अपशिष्ट को बिक्री योग्य उर्वरकों और पशु आहार में बदलने के लिए उन्नत ऑक्सीकरण का उपयोग किया। इसके पीछे की प्रमुख तकनीक में शुरुआती प्रक्रिया के बाद हाइड्रोडायनैमिक केविटेशन नाम की एक तकनीक के जरिये केराटिन का जल-अपघटन शामिल है, जिसमें बहते तरल में वाष्पीकरण, बबल फॉर्मेशन और बबल इम्प्लोशन का इस्तेमाल किया जाता है।
इस तरह के रूपांतरण के लिए मौजूदा रसायनिक और भौतिक तरीकों में ऊर्जा का अधिक इस्तेमाल होता है, और ये रासायनिक रूप से खतरनाक हैं, और इसमें कई चरण शामिल होतें हैं जिसके परिणामस्वरूप अंतिम उत्पाद की लागत बढ़ती है। इस तकनीक के साथ, जैसा कि टीम द्वारा गणना की गयी है, बड़े पैमाने पर स्थापित संयंत्र में प्रति 1 टन कच्चे माल को संसाधित करने की लागत, बाजार में मौजूदा उत्पाद की तुलना में 3 गुना सस्ती है।
वैज्ञानिक वर्तमान में रेवोल्टेक टेक्नोलॉजीज प्राइवेट लिमिटेड, गुजरात के सहयोग से इस तकनीक को बड़े पैमाने पर लागू कर रहे हैं। उत्पादन में इस प्रगति से तरल जैवउर्वरक जो कि बाजार में मौजूद उत्पादों की तुलना में तीन गुना अधिक कारगर हैं, किसानों को सस्ती दर पर उपलब्ध होंगे।
अधिक जानकारी के लिए, प्रोफेसर एबी पंडित, कुलपति, रासायनिक प्रौद्योगिकी संस्थान, माटुंगा, मुंबई  से संपर्क करें।
लैब स्केल सिस्टम
प्रदर्शन प्रणाली
मंत्रिमण्डल
कैबिनेट ने विद्युत आपूर्ति के क्षेत्र में सहयोग के लिए भारत और जापान कोयला ऊर्जा केन्द्र के बीच एमओयू को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने सतत, स्थिर और कम कार्बन के उत्सर्जन वाली विद्युत आपूर्ति के उद्देश्य से पर्यावरण में सुधार के लिए भारत-जापान सहयोग पर भारत के केन्द्रीय विद्युत प्राधिकरण और जापान कोयला ऊर्जा केन्द्र के बीच सहमति पत्र पर हस्ताक्षर किये जाने को अपनी स्वीकृति दे दी है।
यह सहमति पत्र सतत, स्थिर और कम कार्बन वाले ताप विद्युत के उत्पादन में तेजी लाने के मार्ग में मौजूद बाधाओं को दूर करने के लिए एक उपयुक्त रूपरेखा उपलब्ध कराएगा। यह विभिन्न अध्ययनों, प्रशिक्षण कार्यक्रम और ज्ञान साझा करने से जुड़े विभिन्न कार्यकलापों के जरिये संभव होगा। इसके नतीजे भारत में समग्र विद्युत विकास के साथ-साथ भारत सरकार द्वारा संबंधित नीति के कार्यान्वयन में तेजी लाने की दृष्टि से भी अनुकूल होंगे।
रक्षा मंत्रालय
रोंईग, जिम्नेस्टिक और बास्केटबाल खेलों में बॉयज स्पोर्ट कम्पनी बॉम्बे इंजिनियर ग्रुप और केंन्द्र, खड़की,पुणे द्वारा चयन प्रक्रिया
बॉम्वे इंजिनियर ग्रुप और केंन्द्र, खड़की, पुणे के बॉयज स्पोर्ट्स कंपनी में भर्ती 25 मार्च से 31 मार्च 2021 तक होगी। राज्य/राष्ट्रीय/ अंतर्राष्टीय स्तर पर पदक विजेताओं को प्राथमिकता दी जायेगी। प्रवेश करने का समय सुबह 07 बजे से 10 बजे तक ही होगी।
2. वांछित योग्यताएं
|
|
क्रमसंख्यां
|
|
स्पर्धा
|
|
आयु
|
|
शैक्षिक अर्हता
|
|
|
|

|
|
रोंईग, जिम्नेस्टिकऔरबास्केटबाल
|
|
08 से 14 वर्षआयु
|
|
न्यूनतम कक्षा 4वींपास
3.अभ्यार्थी को अपने अभिभावक के साथ निम्नलिखित प्रमाण पत्रों  के साथ तथा प्रक्रिया के लिए बॉयज स्पोर्ट कम्पनी, बॉम्बे इंजिनियर ग्रुप और केंन्द्र, खड़की,पुणे आना हैः-
-
- जन्म प्रमाण पत्र मूलरूप में।
- शैक्षिक योग्यता प्रमाण पत्र मूलरूप में।
- संम्बन्धित खेल में उपलब्धि का प्रमाण पत्र।
- जाति प्रमाण पत्र।
- मूलनिवास प्रमाण पत्र ।
- 10 पासपोर्ट साइज फोटो।
- आधार प्रमाण पत्र।
- चरित्र प्रमाण पत्र।
- किट/उपकरण तथा एसेसरीज जो संम्बन्धित खेल में भाग लेने के लिए आवश्यक हो।
4. अभ्यार्थी को अपने खर्च पर चयन प्रक्रिया में शामिल होना होगा स्क्रीनिंग के समय अभ्यार्थी तथा उसके साथ आने वाले व्यक्ति को अपने ठहरने तथा आने जाने की व्यवस्था स्वयं करनी होगी।
5.अंतिम चुने हुए अभ्यार्थी को मुफ्त खाना पीना, रहना,10वीं तक पढ़ाई,स्पोर्ट किट, बीमा, चिकित्सा और कुशल परीक्षक की सुविधा दी जायेगी। तत्पश्चात् योग्य अभ्यार्थी को निर्धारित नियमों के अनुसार सेना में भर्ती हेतु मौका दिया जायेगा।
6. कोरोना से बचाव के लिए सावधानियां सभी अभ्यार्थी को भर्ती के दौरान मास्क और दस्ताने पहनना तथा रिवर्स ट्रांसक्रिप्शन-पोलीमरेज़ चेन रिएक्शन  / रैपिड एंटीजन टेस्ट प्रमाणपत्र और कोई खतरा नहीं का पामाण पत्र साथ लाना अनिवार्य है।
7.संम्पर्क सूत्र अधिक जानकारी के लिए इस नम्वर 9322581748,7992200216,8764063579 और 7030458444 पर सम्पर्क कर सकते हैं।
अमन आनंद,बीएससी,वकय
(Visitor Counter : 355
रक्षा मंत्रालय
आईएनएस सुजाता मोजाम्बीक में पोर्ट मापूतो पहुंचा
दक्षिणी नौसेना कमान, कोच्चि में तैनात आईएनएस सुजाता मोजाम्बीक में पोर्ट मापूतो पहुंचा। उसकी यात्रा दूर समुद्र में तैनाती के अंग के रूप में 19 से 20 मार्च, 2023 तक थी। पोत की अगवानी कैप्टन नितिन कपूर, डीए प्रिटोरिया, कमानडेंट एनआरएन सिवा बाबू, कोस्ट गार्ड अफ्लोट सपोर्ट टीम और मोजाम्बीक नौसेना के कैप्टन फ्लोरेनटिनो होसे नारसिसो ने किया। पोत का स्वागत मोजाम्बीक के नेवी बैंड और पारंपरिक नृत्यकला प्रदर्शन के साथ किया गया।
आईएनएस सुजाता के कमांडिंग ऑफिसर ने मोजाम्बिक नौसेना के कमांडर रियर एडमिरल यूजीनियो डायस दा सिल्वा मुआतुका, मापुतो के महापौर श्री एनियास दा कोनसिको कोमिचे, भारत के उच्चायुक्त महामहिम श्री अंकन बनर्जी और कई अन्य सैन्य व असैन्य गणमान्य व्यक्तियों से मुलाकात की।
मोजाम्बिक नौसेना के लगभग 40 कर्मियों ने क्रॉस डेक प्रशिक्षण के लिए जहाज का दौरा किया, जिसमें प्रशिक्षण सुविधाओं का जायजा लेना, डाइविंग ऑप्स के बारे में जानकारी, वीबीएसएस और हल्के हथियारों पर प्रशिक्षण, दृश्य संचार और मशीनरी और स्वच्छता का रखरखाव शामिल था। दोनों नौसेनाओं के कर्मियों के बीच संयुक्त योग सत्र, फुटबॉल मैच जैसी कई अन्य गतिविधियों का आयोजन किया गया। सुजाता पर एक स्वागत समारोह का भी आयोजन किया गया था जिसमें कई भारतीय/मोजाम्बिक गणमान्य व्यक्तियों/राजनयिकों ने भाग लिया था।
मोजाम्बिक के मापुतो में आईएनएस सुजाता की यात्रा ने दोनों नौसेनाओं के बीच आपसी सहयोग और द्विपक्षीय संबंधों को और विकसित किया है।
पर्यटन मंत्रालय
लोकसभा अध्यक्ष श्री ओम बिरला 19 अक्टूबर को राष्ट्रीय पर्यटक पुलिस योजना सम्मेलन को संबोधित करेंगे
पर्यटन मंत्रालय एमएचए और बीपीआरएंडडी के समन्वय में सम्मेलन का आयोजन कर रहा है
राष्ट्रीय सम्मेलन का एजेंडा, पर्यटक विशिष्ट पुलिस व्यवस्था विकसित करने के लिए अखिल भारतीय स्तर पर एक समान पर्यटक पुलिस योजना के कार्यान्वयन पर आधारित है
केंद्रीय मंत्री श्री जी. किशन रेड्डी, राज्य मंत्री श्री श्रीपद येसो नाइक और राज्य मंत्री श्री नित्यानंद राय भी सम्मेलन को संबोधित करेंगे
गृह मंत्रालय और पुलिस अनुसंधान और विकास ब्यूरो  के समन्वय में पर्यटन मंत्रालय 19 अक्टूबर, 2022 को विज्ञान भवन, नई दिल्ली में एक समान पर्यटक पुलिस योजना के कार्यान्वयन के लिए सभी राज्यों/केंद्र शासित प्रदेशों के पुलिस विभाग के महानिदेशकों/ महानिरीक्षकों  के राष्ट्रीय सम्मेलन का आयोजन कर रहा है। लोकसभा अध्यक्ष श्री ओम बिरला सम्मेलन के मुख्य अतिथि होंगे। सम्मेलन में केन्द्रीय पर्यटन, संस्कृति और डोनर मंत्री श्री जी किशन रेड्डी भी भाग लेंगे।
सम्मेलन में केंद्रीय पर्यटन राज्यमंत्री श्री श्रीपद येसो नाइक; गृह राज्य मंत्री श्री नित्यानंद राय; सचिव  श्री अजय कुमार भल्ला; सचिव  श्री अरविंद सिंह; महानिदेशक  श्री बालाजी श्रीवास्तव; संयुक्त सचिव ; राजस्थान, केरल, गोवा व मेघालय राज्यों के राज्य पर्यटन सचिव; सभी राज्यों/केंद्र शासित प्रदेशों के डीजी/आईजी तथा एमएचए, एमओटी, बीपीआरएंडडी के अन्य वरिष्ठ अधिकारी भी मौजूद रहेंगे।
सभी राज्यों/ संघ शासित प्रदेशों के पुलिस विभाग के महानिदेशकों/ महानिरीक्षकों के राष्ट्रीय सम्मेलन का एजेंडा घरेलू एवं विदेशी लोगों को पर्यटन स्थलों में और आसपास सुरक्षित इकोसिस्टम प्रदान करने के लिए अखिल भारतीय स्तर पर एक समान पर्यटक पुलिस योजना का कार्यान्वयन है, क्योंकि किसी भी पर्यटक की पहली और सबसे महत्वपूर्ण प्राथमिकता संरक्षा व सुरक्षा होती है। सम्मलेन में उपयुक्त भूमिकाओं, जिम्मेदारी और प्रशिक्षण पहलुओं के साथ पर्यटक विशिष्ट पुलिस व्यवस्था विकसित करने पर भी विचार-विमर्श किया जायेगा।
सम्मेलन के दौरान, बीपीआरएंडडी द्वारा तैयार की गई 'पर्यटक पुलिस योजना' की रिपोर्ट पर विचार-विमर्श किया जाएगा और बीपीआरएंडडी रिपोर्ट के निष्कर्षों तथा सिफारिशों को एमएचए, एमओटी और राज्य सरकारों/संघ शासित प्रदेशों के प्रशासन के प्रतिनिधियों के साथ साझा किया जायेगा। सम्मेलन में राज्यों / केंद्र शासित प्रदेशों द्वारा पुलिस कर्मियों की एक समर्पित टीम विकसित करने पर भी चर्चा की जाएगी, जो विदेशी और घरेलू पर्यटकों की आवश्यकताओं की देखभाल, उनकी संरक्षा और सुरक्षा की दिशा में काम कर सके।
राष्ट्रीय पर्यटक पुलिस योजना सम्मेलन का उद्देश्य पर्यटन मंत्रालय, गृह मंत्रालय, पुलिस अनुसंधान एवं विकास ब्यूरो और राज्य सरकारों/ संघ शासित प्रदेशों के प्रशासन को एक मंच पर लाना है, ताकि वे राज्य/यूटी पुलिस विभाग के निकट समन्वय में मिलकर काम कर सकें और अखिल भारतीय स्तर पर एक समान पर्यटक पुलिस योजना के प्रभावी कार्यान्वयन के लिए विदेशी और घरेलू पर्यटकों की विशिष्ट आवश्यकताओं के बारे में उन्हें संवेदनशील बना सकें। यह वैश्विक स्तर पर भारत की संरक्षा और सुरक्षा संबंधी धारणा को बदल देगा और भारत को दुनिया भर में एक जरूरी यात्रा गंतव्य बनाने में मदद करेगा।
एमजी / एएम / जेके/केजे
(Visitor Counter : 272
इस्पात मंत्रालय
राष्ट्रीय इस्पात निगम लिमिटेड  ने राष्ट्रीय स्तर का जेसीएसएसआई इस्पात सुरक्षा पुरस्कार जीता
आरआईएनएल विशाखापत्तनम को एसएसओ रांची में आयोजित वार्षिक पुरस्कार समारोह और जेसीएसएसआई द्वारा 22-03-2023 को आयोजित वार्षिक पुरस्कार समारोह के दौरान राष्ट्रीय स्तर के सुरक्षा पुरस्कार "इस्पात सुरक्षा पुरस्कार" प्राप्त हुए। राष्ट्रीय इस्पात निगम लिमिटेड  ने वर्ष 2020-21 और 2021-22 के लिए बीएफ और कच्चे माल क्षेत्र में चार पुरस्कार जीते। रखरखाव और सेवा क्षेत्रों ने वर्ष 2021-22 के लिए पुरस्कार जीते। आरआईएनएल विशाखापत्तनम ने वर्ष 2022 के लिए "अनुबंध श्रम से जुड़ी शून्य घातक दुर्घटना" के लिए प्रतिष्ठित पुरस्कार भी जीता।
आरआईएनएल के अध्यक्ष एवं प्रबंध निदेशक श्री अतुल भट्ट और श्री ए. के. बागची, निदेशक  तथा अतिरिक्त प्रभार निदेशक  ने राष्ट्रीय स्तर पर प्रतिष्ठित इस्पात सुरक्षा पुरस्कार जीतने के लिए आरआईएनएल समूह की सराहना की।
'इस्पात उद्योग में सुरक्षा, स्वास्थ्य और पर्यावरण संबंधी संयुक्त समिति' , जिसे पहले 'इस्पात उद्योग के लिए सुरक्षा पर संबंधी स्थायी समिति'  के नाम से जाना जाता था, 27 अप्रैल, 1973 को इस्पात उद्योग में संभावित खतरों के विरूद्ध मूल्यवान मानव संसाधन की सुरक्षा के प्राथमिक उद्देश्य से अस्तित्व में आई।
जेसीएसएसआई सार्वजनिक और निजी दोनों क्षेत्र की इस्पात कंपनियों के प्रबंधन तथा ट्रेड यूनियन प्रतिनिधियों का एक अनूठा राष्ट्रीय स्तर का द्विपक्षीय मंच है।
सूचना और प्रसारण मंत्रालय
भारत के खिलाफ काम करने वाली 747 वेबसाइटों और 94 यूट्यूब चैनलों पर 2021-22 के दौरान रोक लगाई गई: केंद्रीय मंत्री श्री अनुराग ठाकुर
केंद्रीय सूचना एवं प्रसारण मंत्री श्री अनुराग ठाकुर ने आज कहा कि 2021-22 में मंत्रालय ने देशहित के खिलाफ काम करने वाले यूट्यूब चैनलों के खिलाफ कड़ी कार्रवाई की है। राज्य सभा में एक प्रश्न के उत्तर में, श्री ठाकुर ने कहा कि मंत्रालय ने 94 यूट्यूब चैनलों, 19 सोशल मीडिया अकाउंट और 747 यूआरएल के खिलाफ कार्रवाई की है और उन्हें रोक दिया गया है। यह कार्रवाई सूचना प्रौद्योगिकी अधिनियम 2000 की धारा 69ए के तहत की गई है।
मंत्री ने आगे कहा कि सरकार ने फर्जी खबरें फैलाकर और इंटरनेट पर दुष्प्रचार करके देश की संप्रभुता के खिलाफ काम करने वाली एजेंसियों के खिलाफ कड़ी कार्रवाई की है।
प्रधानमंत्री कार्यालय
प्रधानमंत्री ने नागपुर रेलवे स्टेशन से वंदे भारत एक्सप्रेस को हरी झंडी दिखाकर रवाना किया
प्रधानमंत्री श्री नरेन्द्र मोदी ने आज नागपुर रेलवे स्टेशन के प्लेटफॉर्म नंबर 1 से नागपुर और बिलासपुर को जोड़ने वाली वंदे भारत एक्सप्रेस को झंडी दिखाकर रवाना किया।
प्रधानमंत्री ने वंदे भारत एक्सप्रेस ट्रेन के डिब्बों का निरीक्षण किया और ऑनबोर्ड सुविधाओं का जायजा लिया। श्री मोदी ने वंदे भारत एक्सप्रेस के लोकोमोटिव इंजन के नियंत्रण केंद्र का निरीक्षण किया और नागपुर एवं अजनी रेलवे स्टेशनों की विकास योजनाओं का भी जायजा लिया। इससे नागपुर से बिलासपुर की यात्रा में लगने वाला समय 7-8 घंटे से घटकर 5 घंटे 30 मिनट हो जाएगा।
प्रधानमंत्री ने ट्वीट में कहा:
“नागपुर और बिलासपुर के बीच वंदे भारत एक्सप्रेस को हरी झंडी दिखाई। इस ट्रेन से कनेक्टिविटी काफी बढ़
जाएगी।”
प्रधानमंत्री जब नागपुर रेलवे स्टेशन पहुंचे तो वहां महाराष्ट्र के राज्यपाल श्री भगत सिंह कोश्यारी, महाराष्ट्र
के मुख्यमंत्री श्री एकनाथ शिंदे, महाराष्ट्र के उपमुख्यमंत्री श्री देवेंद्र फडणवीस और केंद्रीय सड़क परिवहन और
राजमार्ग मंत्री श्री नितिन गडकरी भी उपस्थित थे ।
पृष्ठभूमि
ट्रेन की शुरूआत से इस क्षेत्र में पर्यटन को बढ़ावा मिलेगा और यात्रा का एक आरामदायक और तेज माध्यम उपलब्ध होगा। नागपुर से बिलासपुर की यात्रा में लगने वाला समय घटकर 5 घंटे 30 मिनट हो जाएगा। यह देश में शुरू की जाने वाली छठी वंदे भारत ट्रेन होगी और पहले की तुलना में उन्नत है, जो बहुत हल्की है और कम अवधि में उच्च गति तक पहुंचने में सक्षम है। वंदे भारत 2.0 अधिक उन्नत और बेहतर सुविधाओं से लैस है। यह केवल 52 सेकंड में 0 से 100 किलोमीटर प्रति घंटे की गति और 180 किलोमीटर प्रति घंटे की अधिकतम गति तक पहुंच सकती है। पिछली वंदे भारत एक्सप्रेस का वजन 430 टन होता था, जबकि इस उन्नत वंदे भारत एक्सप्रेस का वजन 392 टन होगा। इसमें वाई-फाई कंटेंट ऑन डिमांड सुविधा भी होगी। यात्रियों को सूचना प्रदान करने एवं उनके मनोरंजन के लिए प्रत्येक कोच में 32” स्क्रीन लगी हैं, जबकि पिछली वंदे भारत एक्सप्रेस में 24” की स्क्रीन लगी थी। वंदे भारत एक्सप्रेस भी पर्यावरण के अनुकूल होगी, क्योंकि एसी 15 प्रतिशत अधिक ऊर्जा की बचत करेगा। ट्रैक्शन मोटर की धूल रहित स्वच्छ एयर कूलिंग के साथ, यात्रा अधिक आरामदायक हो जाएगी। पहले केवल एक्जीक्यूटिव श्रेणी के यात्रियों को दी जाने वाली साइड रिक्लाइनर सीट की सुविधा अब सभी श्रेणियों के लिए उपलब्ध कराई जाएगी। एक्जीक्यूटिव कोच में 180 डिग्री घूमने वाली सीटें इसकी अन्य विशेषताओं में शामिल है।
वंदे भारत एक्सप्रेस के नए डिजाइन में एयर प्यूरिफिकेशन के लिए रूफ-माउंटेड पैकेज यूनिट  में फोटो-कैटेलिटिक अल्ट्रावॉयलेट एयर प्यूरीफिकेशन सिस्टम लगाया गया है। केंद्रीय वैज्ञानिक उपकरण संगठन , चंडीगढ़ द्वारा की गई अनुशंसा के अनुसार, इस प्रणाली को आरएमपीयू के दोनों सिरों पर डिजाइन और स्थापित किया गया है, ताकि ताजी हवा और वापसी हवा के माध्यम से आने वाले कीटाणुओं, बैक्टीरिया, वायरस आदि से मुक्त हवा को फिल्टर और साफ किया जा सके।
वंदे भारत एक्सप्रेस 2.0 विभिन्न बेहतर और विमान जैसी यात्रा का अनुभव प्रदान करता है। यह स्वदेशी रूप से विकसित ट्रेन टक्कर बचाव प्रणाली - कवच सहित उन्नत अत्याधुनिक सुरक्षा सुविधाओं से सुसज्जित है।
शिक्षा मंत्रालय
श्री धर्मेंद्र प्रधान ने ‘परीक्षा पर चर्चा 2023’ कार्यक्रम की तैयारियों की समीक्षा की
केंद्रीय शिक्षा एवं कौशल विकास और उद्यमिता मंत्री श्री धर्मेंद्र प्रधान ने शिक्षा राज्य मंत्री श्रीमती अन्नपूर्णा देवी और डॉ. सुभाष सरकार के साथ आज ‘परीक्षा पर चर्चा 2023’ कार्यक्रम की चल रही तैयारियों की समीक्षा की।
श्री संजय कुमार, सचिव, स्कूली शिक्षा और साक्षरता विभाग; डीओएसईएल; श्री अपूर्वा चंद्रा, सूचना और प्रसारण मंत्रालय के सचिव एवं शिक्षा मंत्रालय, सूचना और प्रसारण मंत्रालय; पत्र सूचना कार्यालय, एनसीईआरटी, सीबीएसई, एनवीएस, केंद्रीय विद्यालय संगठन और माईगव के वरिष्ठ अधिकारियों ने बैठक में भाग लिया।
मंत्री ने बैठक के दौरान पीपीसी 2023 पर छात्रों, अभिभावकों और शिक्षकों के साथ जुड़ाव को और गहरा तथा विस्तारित करने का आह्वान किया।
श्री प्रधान ने आगे कहा कि पीएम श्री नरेन्द्र मोदी का ‘पीपीसी 2023’ कार्यक्रम, परीक्षा के पहले छात्र समुदाय को ऊर्जा और प्रेरणा प्रदान करता है।
रक्षा मंत्रालय
सीएसएल कोच्चि में एएसडब्लू एसडब्लूसी परियोजना के लिये बीवाई-528 और बीवाई-529 पोतों का निर्माण-कार्य आरंभ
कोचीन शिपयार्ड लिमिटेड , कोच्चि में पनडुब्बी-विनाशक पोत  परियोजना के छठवें और सातवें जहाजों  के निर्माण का काम  30 अगस्त, 2022 को आरंभ हो गया।
किसी भी युद्धपोत के निर्माण के लिये इस्पात की कटाई-ढलाई के काम की शुरूआत एक महत्त्वपूर्ण पड़ाव होता है, क्योंकि इसी दिन से युद्धपोत के निर्माण की तैयारी होने लगती है। सीएसएल, कोच्चि में इन जहाजों का निर्माण ‘आत्मनिर्भर भारत’ की भावना को बल देगा और ‘मेक इन इंडिया’ के हमारे राष्ट्रीय ध्येय को रेखांकित करेगा।
पनडुब्बी-विनाश का सक्षम माध्यम होने के नाते ये पोत भारतीय नौसेना की पनडुब्बी-रोधी युद्ध क्षमताओं को और बढ़ायेंगे तथा राष्ट्र के समुद्री हितों की रक्षा करने में अपनी भूमिका निभायेंगे।
राष्ट्रपति सचिवालय
राष्ट्रपति ने रक्षा बंधन की पूर्व संध्या पर देशवासियों को शुभकामनाएं दीं
राष्ट्रपति श्रीमती द्रौपदी मुर्मु ने रक्षाबंधन की पूर्व संध्या पर अपने संदेश में कहा :-
"रक्षाबंधन के पावन अवसर पर मैं सभी देशवासियों को हार्दिक बधाई और शुभकामनाएं देती हूं।
रक्षा बंधन भाइयों के लिए बहनों के प्यार और स्नेह की अभिव्यक्ति है और उनके बीच अटूट बंधन को दोहराने का अवसर है। रक्षा बंधन का त्योहार सहज प्रेम और पारस्परिकता का प्रतीक है और यह लोगों को करीब भी लाता है।
मेरी कामना है भाई और बहन के आपसी विश्वास का यह पर्व हमारे समाज में महिलाओं के लिए सद्भाव और सम्मान को प्रोत्साहित करे”।
राष्ट्रपति का संदेश देखने के लिए यहां क्लिक करें।